 Sannadkii 2001kii ayaa baarlamankii Somaliland ee xilligaasi uu ansixiyey xeer unkayo Guddi heer qaran ah oo masuul ka noqota diiwaan-gelinta, keydinta, rukhsad siinta iyo anshax marinta mihnadlayaasha caafimaadkka; ansixinta adeegyada iyo barnaamijyada caafimaadka iyo ogolaansho siinta rugaha iyo barnaamijyada bara mihnadlayaasha caafimaadka; oo looga jeedo qof kasta oo aqoon u leh adeegyada caafimaadka dadka, dawooyinka, qalabka shaybaadhidda iyo wax kasta oo la xidhiidha caafimaadka iyo fayo-dhowrka oo guddidu aqoonsan yahay. 